Quin concepte utilitzen sovint els científics?
En aquest món i en aquest segle en què ens ha tocat de viure, cada dia descobrim tones i més tones d'informació nova. El professor Sebastià Serrano deia fa temps, si fa no fa, que avui, en un dia, rebem i processem tants bits, tantes peces d'informació, com un humà processava a l'edat mitjana en tota la vida. Per això, en aquest context, identificar la veritat, la veritat amb majúscules, és tan difícil. I per això els científics fan servir sovint el concepte de 'veritat funcional'. La seua feina –i crec que la feina dels periodistes és la mateixa– consisteix a tractar d'obtenir una veritat pragmàtica, és a dir, una veritat que ajude a explicar el món i que servesca de guia per a saber com hem d'actuar avui mateix. Tenint sempre al cap la reserva que aquesta veritat que avui ens val per a anar tirant podria canviar demà si canviassen les evidències.
'veritat funcional'